પ્રભુ રાજી થાય તો સંતને બાથમાં ભીડીને મળે, માથા ઉપર હાથ મૂકી આશીર્વાદ આપે, એથીયે વધારે રાજી થાય તો છાતીમાં ચરણાવિંદ આપે અને પોતે જે હાર પહેર્યો હોય તે સંતને પહેરાવી દે છે. એથીયે રાજી થાય તો પોતે જે વસ્ત્ર પહેર્યું હોય તે ઉતરીય વસ્ત્ર ઓઢાડી દે, એથી વધારે રાજી થાય તો પોતે જે જમ્યા હોય તે પ્રસાદીનો થાળ આપી દે, આવા ભગવાન હોંશીલા છે. શ્રીજી મહારાજને કથા સાંભળવાનું વ્યસન છે, કથા સાંભળ્યા સિવાય એમને ગમે નહિ.